ഫരീദ പർവീൻ

ഒരു ബംഗ്ലാദേശ് നാടോടി ഗായികയാണ് ഫരീദ പർവീൻ (ജനനം: ഡിസംബർ 31, 1954)  . "ലാ­ലൻ പാട്ടുകളുടെ രാജ്ഞി" എന്ന് പരാമർശിക്കപ്പെടുന്ന  അവർക്ക് 1987 ൽ എകുഷെ പഡക്കും  1993 ൽ ആന്ധോ പ്രേം (1993) എന്ന ചിത്രത്തിലെ ഗാനത്തിന് മികച്ച വനിതാപിന്നണി ഗായികയ്ക്കുള്ള ബംഗ്ലാദേശ് ദേശീയ ചലച്ചിത്ര അവാർഡും ലഭിച്ചു.
 ആദ്യകാലജീവിതം  
നതൂരിൽ ജനിച്ച പർവീൻ വളർന്നത് കുഷ്ടിയയിലാണ്. പിതാവ് ഹെൽത് സെർവീസിൽ ജോലി ചെയ്തിരുന്നു. കുട്ടിക്കാലം മുതൽ തന്നെ അവർ ഹാർമോണിയം വായിക്കാറുണ്ടായിരുന്നു.1968 ൽ രാജ്‌ഷാഹി ബെതാറിനൊപ്പം നസ്രുൽ ഗായികയായി ചേർന്നു.രാജ്ഷാഹി യൂണിവേഴ്സിറ്റിക്ക് കീഴിലുള്ള കുഷ്തിയ ഗവൺമെന്റ് കോളേജിൽ നിന്ന് അവർ ബിരുദം നേടി. 

പർവീൻ ആദ്യമായി കോമാൽ ചക്രബർത്തിയിൽ നിന്ന് സംഗീതം പഠിച്ചു. പിന്നീട് ഉസ്താദ് ഇബ്രാഹിം ഖാൻ, ഉസ്താദ് രവീന്ദ്രനാഥ് റേ, ഉസ്താദ് ഉസ്മാൻ ഗോണി, ഉസ്താദ് മോട്ടാലെബ് ബിശ്വാസ് എന്നിവരിൽ നിന്ന് ശാസ്ത്രീയ സംഗീതത്തിൽ പ്രാവീണ്യം നേടി. തുടർന്ന് ഉസ്താദ് മിർ മുസാഫർ അലി, ഉസ്താദ് അബ്ദുൽ ഖാദിർ എന്നിവരിൽ നിന്ന് നസ്രുൽ ഗാനങ്ങൾ പഠിച്ചു. ലാലോൺ സംഗീതത്തിലേക്ക് മോൿസെഡ് അലി ഷായ് അവരെ പരിചയപ്പെടുത്തി.
 കരിയർ  
പർവീൻ തന്റെ കരിയർ ആരംഭിച്ചത് നസ്രുൽ ഗീതിയോടൊപ്പമാണ്. 1973 ൽ ദേശഭക്തി ഗാനം ഏയ് പത്മ ഏയ് മേഘ്‌ന,  ലലോൺ ഗാനം ശത്യോ ബോൾ ഷുപോത്തി ചോൽ എന്നിവ അവതരിപ്പിച്ചു. ടോംറ ഭുലൈ ഗെച്ചോ മല്ലികാദിർ നാം, നിന്ദാർ കാന്ത ജോഡി, നിരവധി ലാലോൺ ക്ലാസിക്കുകൾ എന്നിവയാണ് അവരുടെ മറ്റ് ഗാനങ്ങൾ. അവർ കൂടുതലും ലാലോൺ ഗാനങ്ങൾ ആലപിക്കുന്നു.2014-ൽ ബംഗ്ലാദേശ് എംബസിയും ബെൽജിയത്തിലെ സെന്റർ ഫോർ ഫൈൻ ആർട്ടും സംഘടിപ്പിച്ച സൂഫി ഫെസ്റ്റിവലിൽ അവർ അവതരിപ്പിച്ചു. 2015 ൽ, പോഹെല ബോയിഷാക്കിനെക്കുറിച്ച് ബംഗ്ലാദേശ് ഹൈക്കമ്മിഷൻ സംഘടിപ്പിച്ച പരിപാടിയിൽ ദില്ലിയിൽ അവർ ഗാനങ്ങൾ അവതരിപ്പിച്ചു. 
 അവാർഡുകൾ 
ഫിറോസ ബീഗം മെമ്മോറിയൽ സ്വർണ്ണ മെഡൽ (2019)
ഫുകുവോക ഏഷ്യൻ കൾച്ചർ പ്രൈസ് (2008)
മികച്ച വനിതാ പ്ലേബാക്ക് ഗായികയ്ക്കുള്ള ബംഗ്ലാദേശ് ദേശീയ ചലച്ചിത്ര അവാർഡ് (1993) 
എകുഷെ പഡക് (1987)
അനന്യ ടോപ്പ് ടെൻ അവാർഡ് (2008)

അവലംബം

വർഗ്ഗം:ബംഗ്ലാദേശ് വനിതാ ഗായകർ
വർഗ്ഗം:1954-ൽ ജനിച്ചവർ
വർഗ്ഗം:ബാവുൽ സംഗീതം